Document ID: 32005R0205

KOMISJONI MÄÄRUS (EÜ) nr 205/2005,
4. veebruar 2005,
millega täiendatakse määruse (EÜ) nr 2400/96 lisa seoses teatavate nimede kandmisega kaitstud päritolunimetuste ja kaitstud geograafiliste tähiste registrisse (Valdemone - [KPN], Queso Ibores - [KPN], Pera de Jumilla - [KPN], Aceite de Terra Alta või Oli de Terra Alta - [KPN], Sierra de Cádiz - [KPN], Requeijão Serra da Estrela - [KPN], Zafferano dell’Aquila - [KPN], Zafferano di San Gimignano - [KPN], Mantecadas de Astorga - [KGT] ja Pan de Cea - [KGT])
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, (1) eriti selle artikli 6 lõiget 3 ja lõike 4 esimest taanet,
ning arvestades järgmist:
(1)
Vastavalt määruse (EMÜ) nr 2081/92 artikli 6 lõikele 2 avaldati Euroopa Liidu Teatajas (2) Itaalia taotlus kolme nimetuse “Valdemone”, “Zafferano dell’Aquila” ja “Zafferano di San Gimignano”, Hispaania taotlus kuue nimetuse “Queso Ibores”, “Pera de Jumilla”, “Aceite de Terra Alta” või “Oli de Terra Altav”, “Sierra de Cádiz”, “Mantecadas de Astorga” ja “Pan de Cea” ning Portugali taotlus nimetuse “Requeijão Serra da Estrela” registreerimiseks.
(2)
Kuna komisjonile ei ole esitatud ühtegi määruse (EMÜ) nr 2081/92 artikli 7 kohast vastuväidet, tuleb asjaomased nimetused lisada kaitstud päritolunimetuste ja kaitstud geograafiliste tähiste registrisse,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2400/96 (3) lisa täiendatakse käesoleva määruse lisas esitatud nimetustega.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. veebruar 2005

Labels: 3
18
17